Harald Meri

Harald Meri (23. detsember 1917 Raasiku – 5. aprill 1990) oli eesti (Eesti Evangeelse Luterliku Kiriku) vaimulik, Türi pastor ja Järva praost.

Ta õppis EELK Usuteaduse Instituudis. Ordineeriti 20. detsembril 1961 õpetajaks.

Ta oli enne ordineerimist Harju-Jaani Ristija Johannese koguduses koorijuht. Ta on teeninud Vahastu kogudust, aastatel 1970–1978 Järva-Madise kogudust ning aastatel 1978–1990 Türi Püha Martini kogudust; lisaks oli ta aastatel 1978–1986 Järva praostkonna abipraost ja aastatel 1986–1990 praostKonrad Veem, "Eesti Vaba Rahvakirik Dokumentatsioon ja leksikon", EVR, Stockholm, 1988.

Valiti Eesti Kongressi.

Harald Meri ja tema koduabiline Valve Klein jäid kadunuks 5. aprillil 1990. Nende surnukehad leiti 14. aprillil Türi külanõukogus asuva Toravere karjääri territooriumilt. Meri tapmises süüdistasid ajakirja Luup ajakirjanikud Virkko Lepassalu ja Raivo Palmaru 1997. ja 1999. aastal EELK õpetajat Arne Hiobit ja Ennu Gansenit, kuid tõendusmaterjali puudumise tõttu prokuratuur nende suhtes kriminaalasja ei algatanud. Politsei kontrollis ka versiooni, mille kohaselt oli tapmine seotud Meri võimaliku tunnistusega Nõukogude hävituspataljoni vastu 1941. aastal Kautla lahingus. 2000. aastal lõpetas politsei uurimise aegumise tõttu, selleks ajaks polnud ühtki mõrvas kahtlustatavat ega kindlaks tehtud motiivi. Eesti Päevaleht, 4. aprill 2000Virkko Lepassalu, Mitme näoga diakon, Luup, Nr.9 (40); 28. aprill 1997

Viited

Välislingid
Artikkel "Pastori hukk järelvaates"
Artikkel Harald Merist
Virkko Lepassalu, Mitme näoga diakon, Luup, Nr.9 (40); 28. aprill 1997

Kategooria:Järva-Madise Püha Matteuse koguduse vaimulikud
Kategooria:Järva praostid
Kategooria:Eesti Kongressi liikmed
Kategooria:Usuteaduse Instituudi vilistlased
Kategooria:Eesti mõrvaohvrid
Kategooria:Raasiku vanale kalmistule maetud
Kategooria:Sündinud 1917
Kategooria:Surnud 1990